**Ž U P A N**

Št. zadeve: 461-1/2021

Datum: 7. 4. 2021

**OBČINSKEMU SVETU**

**OBČINE TRŽIČ**

**ZADEVA: MNENJE LOKALNE SKUPNOSTI O OPRAVLJANJU IGRALNIŠKE DEJAVNOSTI**

Na podlagi 68. člena v zvezi s 100. členom Zakona o igrah na srečo (Uradni list RS, št. 14/11 – uradno prečiščeno besedilo, 108/12, 11/14 – popr. in 40/14 – ZIN-B) in 18. člena Statuta Občine Tržič (Uradni list RS, št. 19/13, 74/15) vam v obravnavo in sprejem pošiljam naslednjo točko:

**MNENJE LOKALNE SKUPNOSTI O OPRAVLJANJU IGRALNIŠKE DEJAVNOSTI**

Na podlagi 21. člena Statuta Občine Tržič (Uradni list RS, št. 19/13 in 74/15) in 55. člena Poslovnika Občinskega sveta Občine Tržič (Uradni list RS, št. 15/17) bo kot poročevalka na seji Občinskega sveta sodelovala:

* Petra Lotrič, višja svetovalka za pravne zadeve.

**PREDLOG SKLEPA:**

**Občinski svet Občine Tržič sprejme negativno mnenje o opravljanju igralniške dejavnosti gospodarske družbe P & P Marketing d.o.o., Hraška cesta 21, 4248 Lesce, na lokaciji »Planet Kranj«, Cesta Jaka Platiše 18, 4000 Kranj.**

mag. Borut Sajovic

ŽUPAN

**O b r a z l o ž i t e v:**

Zakon o igrah na srečo (Uradni list RS, št. 14/11 – uradno prečiščeno besedilo, 108/12, 11/14 – popr. in 40/14 – ZIN-B; v nadaljnjem besedilu: ZIS) v 63. členu v zvezi s 100. členom določa, da o dodelitvi koncesije za prirejanje posebnih iger na srečo odloča Vlada Republike Slovenije. Na podlagi 68. člena mora vlada pred dodelitvijo koncesije pridobiti soglasje lokalne skupnosti o opravljanju igralniške dejavnosti na njenem območju in mnenje sosednjih lokalnih skupnosti.

Občina Tržič je 18. 3. 2021 prejela poziv Ministrstva za finance št. 46110-4/2021/8 s 16. 3. 2021, ki je priloga tega gradiva. Občino Tržič je kot sosednjo lokalno skupnost najkasneje do 16. 4. 2021 pozvalo k podaji mnenja o opravljanju igralniške dejavnosti na območju lokalne skupnosti Kranj. Družba P & P Marketing d.o.o., Hraška cesta 21, 4248 Lesce, želi pridobiti koncesijo za prirejanje posebnih iger na srečo v igralnem salonu na območju lokalne skupnosti Kranj, na lokaciji »Planet Kranj«, Cesta Jaka Platiše 18, 4000 Kranj.

Občina Tržič je 23. 3. 2021 ministrstvo zaprosila za podaljšanje roka za predložitev mnenja, saj bo seja Občinskega sveta Občine Tržič potekala po preteku roka. Odgovora do priprave gradiva nismo prejeli, vseeno pa Občinskemu svetu Občine Tržič predlagamo sprejem mnenja, saj bo Občina Tržič v primeru neposredovanja stališča k temu pozvana v skladu s petim odstavkom 209. členom Zakona o upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13 in 175/20 – ZIUOPDVE), po katerem mora biti mnenje dano najkasneje v 15 dneh, sicer je lahko odločba izdana tudi brez mnenja.

Občina Tržič lahko poda bodisi pozitivno bodisi negativno mnenje. Mnenje Vlada Republike Slovenije mora pridobiti, ni pa takšnega pomena, kot soglasje, ki ga mora podati lokalna skupnost, na območju katere bi se nahajal igralni salon.

Pripravila:

Petra Lotrič,

višja svetovalka za pravne zadeve

Klemen Srna,

v. d. direktorja občinske uprave

Priloga:

* dopis Ministrstva za finance, št. 46110-4/2021/8 s 16. 3. 2021.